**Fo Guang Shan** (kiin.: 佛光山; pinyin: *Fó guāng shān*; kirjaimellisesti: 'Buddhan valon vuori') on taiwanilainen buddhalainen järjestö, joka noudattaa mahajanan opetuksia. Nykyään järjestö hallinnoi Taiwanin suurinta temppelialuetta. Järjestön päämaja sijaitsee Kaohsiungissa.

Fo Guang Shan on yksi ns. Taiwanin neljästä suuresta vuoresta.

Historia
--------

Toukokuussa 1967 Fo Guang Shanin perustaja Hsing Yun osti 30 hehtaaria maata Dashun kylästä rakentaakseen paikalle luostarin. Kaksi kuukautta myöhemmin hän otti hoitaakseen aiemmin kristittyjen ylläpitämän vanhainkodin, jossa oli hieman yli 100 asukasta..

Järjestön laajeneminen jatkui 1970- ja 1980-luvuilla. Tuona aikana Fo Guang Shanin maille nousi mm. 36-metrinen Amitabha-buddhaa esittävä patsas vuonna 1975 ja Suurten sankarien halli rakennettiin 1985. Alkuperäisen temppelin ulkopuolelle aukesi myös yhteensä 200 temppeliä..

Elokuussa 1989 Fo Guang Shan antoi lyhytaikaisen luostarivihkimyksen tuhannelle maallikolle, jotka olivat ilmoittautuneet järjestön pitämään retriittiin. Tämä oli ensimmäinen kerta Kiinan historiassa, kun maallikoille tarjottiin tällainen mahdollisuus..

Vuosina 1997–2000 sulki pääluostarinsa yleisöltä taatakseen munkeille ja nunnille rauhallisen ympäristön. Vuonna 1998 Järjestö sai vastuulleen Buddhan hampaan säilyttämisen kiitoksena buddhalaisuuden hyväksi. Buddhan hampaita tunnetaan koko maailmassa ainoastaan kolme. Tämän pyhäinjäännöksen ympärille rakennettiin oma temppeli ja sittemmin museo. Fo Guang Shanin Buddha-museo valmistui vuonna 2011..

Fo Guang -yliopisto aloitti toimintansa vuonna 2000 Jiaoxin kylässä.

Toiminta nykyään
----------------

Ilmakuvasta Fo Guang Shanin päämajasta vuonna 2020.
Järjestö on pyrkinyt järjestämään ja ylläpitämään eri uskontojen välisiä keskusteluja Taiwanissa, jossa buddhalaiset muodostavat suurimman uskontokunnan (35,1 % koko väestöstä).

Fo Guang Shanilla on toimintaa myös Taiwanin ulkopuolella. Paikallisia osastoja on yhteensä 28 eri maassa (sekä Hongkongissa ja Macaolla). Toukokuussa 2021 järjestön malesialainen paikallisosasto järjesti varainkeruun ja lähetti 100 happikonsentraattoria Intiaan auttamaan maan happipulaa koronapandemian keskellä.

Fo Guang Shan toimii myös Manner-Kiinassa, jossa sillä on toimintaa neljässä isossa kaupungissa. Pekingin tuki järjestölle on myös kasvanut 2000-luvulla ja Hsing Yun on tavannut Kiinan nykyisen johtajan Xi Jinpingin kanssa useaan otteeseen ja Xi on kertonut lukeneensa Hsing kirjoittamia kirjoja.

Lähteet
-------

1. ↑  Fo Guang Shan  2021. Round Taiwan Round. Viitattu 20.8.2021.
2. 1 2  Lewis, Craig: Taiwan’s Fo Guang Shan Plans Interfaith Symposium with Vatican Officials  10.10.2018. Buddhistdoor Global. Viitattu 20.8.2021. (englanniksi)
3. 1 2  History  2021. Fo Guang Shan. Viitattu 20.8.2021.
4. 1 2  Fo Guang Shan Monastery *TravelKing旅遊王*.  2021. Viitattu 20.8.2021. (englanniksi)
5. ↑  Fo Guang Shan Buddha Museum *Fo Guang Shan Buddha Museum*. Viitattu 20.8.2021.
6. ↑  關於佛大 *佛光大學*. Viitattu 20.8.2021. (kiinaksi)
7. ↑  Worldwide  2021. Fo Guang Shan. Viitattu 20.8.2021. (englanniksi)
8. ↑  Buddhist group to send oxygen aid to India *The Star*. Viitattu 20.8.2021. (englanniksi)
9. ↑  Lam, Raymond: Master Hsing Yun Articulates Vision for China’s Buddhist Future  28.6.2017. Buddhistdoor Global. Viitattu 20.8.2021. (englanniksi)